# **DECIZIA ETAPEI DE ÎNCADRARE**

## Nr. 72 din 15.07.2020

**SEA**

Ca urmare a notificării adresate de **SC Estimo SRL** cu sediul în Cluj-Napoca, str. Observatorului, nr. 113A, ap. 8, judeţul Cluj **şi coproprietarii, Comuna Apahida – pentru terenul ocupat de baza sportivă,** cu sediul în comuna Apahida, localitatea Apahida, str. Libertăţii, nr. 122, judeţul Cluj, privind planul/programul **PUZ etapa 2, comuna Apahida, satul Sânnicoara, str. Viitorului, judeţul Cluj** înregistrată la APM Cluj,ARPM Cluj-Napoca cu nr. 12594/02.06.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Cluj**

* + ca urmare a consultării autorităţilor publice participante în cadrul şedinţei Comitetului Special Constituit din data de 30.06.2020, a completărilor depuse la documentaţie cu nr. 13216/11.06.2020, nr. 13649/17.06.2020, nr. 14956/06.07.2020;
  + în conformitate cu prevederile art. 5, alin. 3, pct. b) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul** PUZ etapa 2, comuna Apahida, satul Sânnicoara, str. Viitorului, judeţul Cluj, **titular** SC Estimo SRL şi coproprietarii, Comuna Apahida – pentru terenul ocupat de baza sportivă, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Propune: stabilirea reglementărilor pentru construire.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Suprafaţa 14990 mp teren intravilan, folosinţa actuală: zona de locuinţe colective medii UTR=Lc1, clădiri în regim izolat, conform Certificatului de urbanism nr. 386/15.05.2020 emis de Comuna Apahida.

Prevederi ale planului:

* construire imobil de locuinţe colective
* racordare la reţelele edilitare
* amenajarea de spaţii verzi
* respectarea zonei Spe1 – zonă de agrement, turism şi sport
* amenajarea unei baze sportive care va oferi servicii sportive şi de loisir.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;* Nu e cazul.

*d) problemele de mediu relevante pentru plan sau program;* Nu e cazul.

e*) relevanţa planului sau programului pentru implementarea legislaţiei naţionale şi comunitare de mediu;* Nu e cazul.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;* Nu e cazul.

*b) natura cumulativă a efectelor;* Nu e cazul.

*c) natura transfrontieră a efectelor;* Nu e cazul.

*d) riscul pentru sănătatea umană sau pentru mediu (de exemplu, datorită accidentelor*);

Nu e cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* Nu e cazul.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural; Nu e cazul.

*(ii)* depăşirea standardelor sau a valorilor limită de calitate a mediului; Nu e cazul.

*(iii)* folosirea terenului în mod intensiv; Nu e cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;* Nu e cazul.

**Obligaţiile titularului:**

* Titularul are obligația de a respecta legislaţia de mediu în vigoare.
* Respectarea legislației din domeniul gestionǎrii deşeurilor.
* **Titularul are obligaţia să se adreseze Consiliului Judeţean Cluj în vederea obţinerii avizului pentru PUZ.**

**Informarea şi participarea publicului la procedura de evaluare de mediu:**

Agenţia pentru Protecţia Mediului Cluj a asigurat accesul liber la informaţie prin anunţul deciziei etapei de încadrare afişat pe pagina de internet a acesteia din data de 01.07.2020.

Titularul a publicat:

• 2 anunţuri privind depunerea primei variante a planului publicate în ziarul Făclia din data de 10.07.2020 şi 13-14.06.2020;

• anunţul deciziei etapei de încadrare publicat în ziarul Făclia din 4-5.07.2020.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**p. DIRECTOR EXECUTIV,**

**dr. ing. Liana MUREŞAN**

**Şef Serviciu A.A.A.**

**ing. Anca CÎMPEAN**

**Întocmit,**

**consilier dr. Bianca MALSCHI FLORIAN**

15.07.2020 orele 11:00